OpenLLM-France/wikimedia huggingface dataset:
# Tour de l'Ain 2017

El Tour de l'Ain 2017, 29a edició del Tour de l'Ain, es disputà entre el 8 i el 12 d'agost de 2017 sobre un recorregut de 535,9 km repartits un pròleg i quatre etapes. L'inici de la cursa va tenir lloc a Bourg-en-Bresse, mentre el final fou a Culoz. La cursa formava part del calendari de l'UCI Europa Tour 2017, amb una categoria 2.1.
El vencedor final fou el francès Thibaut Pinot (FDJ), que s'imposà al seu compatriota i company d'equip David Gaudu i al també francès Alexandre Geniez (AG2R La Mondiale) que també guanyà la classificació dels punts. En les altres classificacions secundàries Pinot guanyà la del la muntanya, Gaudu la dels joves i Fortuneo-Oscaro fou el millor equip.

## Equips

En aquesta edició hi prenen part 17 equips:

## Etapes

| Etapa | Data | Recorregut | Km | Vencedor d'etapa | Líder de la general |
| pròleg | 8 agost | Bourg-en-Bresse > Bourg-en-Bresse | 3,8 | Johan Le Bon | Johan Le Bon |
| 1a | 9 agost | Polliat > Trévoux | 141,1 | Juan José Lobato | Juan José Lobato |
| 2a | 10 agost | Ambérieu-en-Bugey > Saint-Vulbas | 145,4 | Nacer Bouhanni | Nacer Bouhanni |
| 3a | 11 agost | Lagnieu > Oyonnax | 135,7 | David Gaudu | Thibaut Pinot |
| 4a | 12 agost | Lélex-Monts Jura > Culoz | 109,9 | Alexandre Geniez | Thibaut Pinot |
| Total | Total | Total | 535,9 | | |

## Classificació final

| | Ciclista | Equip | Temps |
| 1 | Thibaut Pinot (FRA) | FDJ | 12h 59' 10" |
| 2 | David Gaudu (FRA) | FDJ | + 14" |
| 3 | Alexandre Geniez (FRA) | AG2R La Mondiale | + 52" |
| 4 | Mattia Cattaneo (ITA) | Androni Giocattoli | + 1' 25" |
| 5 | Steven Kruijswijk (NED) | Team LottoNL-Jumbo | + 1' 30" |
| 6 | Brice Feillu (FRA) | Fortuneo-Oscaro | + 1' 35" |
| 7 | Maxime Bouet (FRA) | Fortuneo-Oscaro | + 1' 51" |
| 8 | Stef Clement (NED) | Team LottoNL-Jumbo | + 1' 54" |
| 9 | Kevin Ledanois (FRA) | Fortuneo-Oscaro | + 1' 55" |
| 10 | Anthony Delaplace (FRA) | Fortuneo-Oscaro | m.t. |

## Referències

* ↑ «2017 Tour de l'Ain (2.1)». procyclingstats.com.

## Enllaços externs

* Pàgina oficial
# Tour de l'Ain 2020

El Tour de l'Ain 2020, 32a edició del Tour de l'Ain, es disputà entre el 7 i el 9 d'agost de 2020 sobre un recorregut de 424,5 km repartits entre tres etapes. La cursa formava part del calendari de l'UCI Europa Tour 2020, amb una categoria 2.1.
El vencedor final fou l'eslovè Primož Roglič (Team Jumbo-Visma), que s'imposà als colombians Egan Bernal (Team Ineos) i Nairo Quintana (Arkéa-Samsic).

## Equips

En aquesta edició hi prenen part 24 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 7 de ago | Montréal-la-Cluse – Ceyzériat | etapa accidentada | 139,5 | Andrea Bagioli | Andrea Bagioli |
| 2a etapa | 8 de ago | Lagnieu – Lélex | etapa de mitja muntanya | 140,5 | Primož Roglič | Primož Roglič |
| 3a etapa | 9 de ago | Saint-Vulbas – coll de Grand Colombier | etapa de mitja muntanya | 144,5 | Primož Roglič | Primož Roglič |

### 1a etapa

Fonts: ProCyclingStats Cycling Archives :
Fonts: ProCyclingStats Cycling Archives :

### 2a etapa

Fonts: ProCyclingStats Cycling Archives :
Fonts: ProCyclingStats Cycling Archives :

### 3a etapa

Fonts: ProCyclingStats Cycling Archives :

## Classificació final

Fonts: ProCyclingStats Cycling Archives :

### Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips | Combativitat |
| 1 | Andrea Bagioli | Andrea Bagioli | Andrea Bagioli | Ivan Centrone | Andrea Bagioli | Team Jumbo-Visma | Michal Paluta |
| 2 | Primož Roglič | Primož Roglič | Primož Roglič | Julien Bernard | João Almeida | Team Jumbo-Visma | Jaakko Hännien |
| 3 | Primož Roglič | Primož Roglič | Primož Roglič | Julien Bernard | João Almeida | Team Jumbo-Visma | Romain Sicard |
| Clasificacions finals | Clasificacions finals | Primož Roglič | Primož Roglič | Julien Bernard | João Almeida | Team Jumbo-Visma | |

## Referències

* 1 2 «Roglic adorna su triunfo final en el Tour de l'Ain» (en castellà), 09-08-2020. [Consulta: 27 agost 2020].
* ↑ «2020 Tour de l'Ain (2.1)». procyclingstats.com.
* ↑ «El joven Bagioli sorprende a Primoz Roglic en el Tour de L'Ain» (en castellà), 07-08-2020. [Consulta: 27 agost 2020].
* ↑ «Golpe de genio de Roglic en el Tour de l'Ain» (en castellà), 08-08-2020. [Consulta: 27 agost 2020].

## Enllaços externs

* Pàgina oficial
# Tribunal militar

Un tribunal militar (de vegades anomenat incorrectament cort marcial per analogia de l'anglès Court-martial i el francès Cour martiale) és la denominació usada per designar els tribunals que determinen les sancions penals aplicables als membres de les forces armades d'acord amb el Dret militar.
Pràcticament totes les forces armades tenen un sistema de tribunals militars per conèixer els casos en els quals pot haver existit un incompliment de la disciplina militar.
A més, els tribunals militars poden ser utilitzats per enjudiciar els presoners de guerra per crims de guerra. Les Convencions de Ginebra exigeixen que aquests presoners de guerra, que són processats per crims de guerra, siguin sotmesos als mateixos procediments utilitzats per als soldats de les forces armades de l'estat que els està enjudiciant. A més, la majoria de les marines de guerra tenen un tribunal militar que es convoca sempre que es perd un vaixell. Això no vol dir necessàriament sospites sobre el capità, sinó que és utilitzada per investigar les circumstàncies que van envoltar la pèrdua de la nau, que finalment puguin ser registrades en l'expedient oficial del citat funcionari. Tal és el cas de la pèrdua del creuer USS Indianapolis (CA-35) en 1945.

## Referències

* ↑ «court / cort». esadir.cat. Corporació Catalana de Mitjans Audiovisuals. [Consulta: 13 setembre 2014].

## Vegeu també

* Consell de guerra
# Tribunal de menors

Un tribunal de menors (o jutjat de menors) és un tribunal amb autoritat especial per dictar judicis per delictes comesos per nens i joves que no han arribat a la majoria d'edat. En la majoria dels sistemes legals moderns, els nens que cometen un delicte són tractats de manera diferent als adults que han comès el mateix delicte.
Al fet de si els menors han de ser jutjats com a adults per delictes greus, o s'ha de fer per separat, varia segons els països. Des de la dècada de 1970, els menors han estat jutjats cada cop més com a adults com a resposta a "l'augment dels delictes violents juvenils". Els delictes greus, com ara l'assassinat o la violació, poden ser processats a través d'un tribunal d'adults a Anglaterra. A partir del 2007, als Estats Units no es va informar sobre el nombre exacte de delinqüents menors processats com a adults. Països com Austràlia i Japó es troben en les primeres etapes de desenvolupament i implementació d'iniciatives de justícia centrades en els joves.
En l'àmbit mundial, les Nacions Unides han animat als Estats a reformar els seus sistemes per adaptar-los a un model específic per als menors malgrat que la delinqüència estigui causant problemes. L'esperança era crear una "justícia amigable amb la infància". Malgrat tots els canvis fets per les Nacions Unides, les normes a la pràctica són menys clares. Els canvis en un context ampli causen problemes d'aplicació local, i els crims internacionals comesos per joves estan causant preguntes addicionals sobre el benefici de procediments separats per als menors.
Les qüestions de justícia juvenil s'han tornat cada cop més globals en diversos contextos culturals i en els darrers segles. Tot i que s'han posat en dubte les qüestions de justícia i, més concretament, la protecció dels drets dels menors pel que fa a aquests tribunals de menors, progressivament es van acceptant unes polítiques globals sobre aquest tema.

## Referències

* 1 2 3 Goldson, B.; Muncie, J. «Towards a global 'child friendly' juvenile justice?». International Journal of Law, Crime and Justice, 2012. DOI: 10.1016/j.ijlcj.2011.09.004.
* 1 2 Peterson, Scott «Made in America: The Global Youth Justice Movement». Reclaiming Children and Youth, Summer 2009.
# Tren de rodalia

Un tren de rodalia o tren suburbà és un sistema de transports de passatgers de ferrocarril que presta servei en una ciutat i poblacions properes entre les quals hi ha un gran nombre de persones que viatgen cada dia.

## Nuclis de trens de rodalia
### Àfrica

* Sud Àfrica
* Marroc
* Tunísia

### Amèrica

* Buenos Aires
* Rio de Janeiro
* Santiago de Chile
* São Paulo
* Vancouver
* Long Island Rail Road

### Àsia

* Japó
* Mumbai Suburban Railway
* Chennai Suburban Railway

### Europa

* Beovoz
* S-Bahn
* RER
* Linee S
* Renfe Rodalies
* HÉV
* FGC

### Oceania

* CityRail
* Metro Trains Melbourne
* Queensland Rail
* Transperth Trains
* TransAdelaide

## Vegeu també

* Ferrocarrils de la Generalitat de Catalunya
* Renfe Rodalies

## Enllaços externs

* Commuter Rail, Light Rail & Rail Transit News Arxivat 2007-05-15 a Wayback Machine.
# Túnel del Negrón

El Túnel del Negrón és un túnel de carretera de 4,1 km de longitud situat en l'AP-66, que comunica el Principat d'Astúries amb Lleó. És el sisè túnel més llarg d'Espanya.

## Història

La història del túnel del Negrón va començar en els anys seixanta, quan es van començar a realitzar una sèrie d'estudis previs per tractar de trobar una via alternativa i més moderna que la N-630, del port de Pajares, per connectar Astúries amb la Meseta.
En principi, la primera calçada estava pressupostada en 19.500 milions de pessetes, però es va disparar als 70.000 milions davant d'accidents geogràfics imprevistos en els terrenys. Una d'elles, el desplaçament de cinc milions de metres cúbics de terra que va obligar a canviar el traçat.
Les obres van començar el juny de 1976 amb un total de mil tres-cents obrers durant anys. La notícia va ser rebuda per la societat asturiana amb gran entusiasme.
L'autopista es va obrir parcialment l'any 1983, amb alguns trams de túnels de sentit únic. La culminació de l'AP-66 va arribar l'any 1997, vint-i-un anys després d'haver-se iniciat les obres. Al juny d'aquell any es va obrir al tràfic el Segon Túnel del Negrón, de 4.144 metres de longitud i un cost de 7.443 milions de pessetes.
Des d'ençà, La Vall del Huerna s'ha consolidat com la principal via d'entrada a Astúries. Cada dia la utilitzen més de vuit mil vehicles per entrar i per sortir.

## Referències

* 1 2 3 4 Años y millones debajo de las rocas, en elcomerciodigital.com (en castellà)
* ↑ «El Comercio (Gijón) 12/08/1983. Página 1». [Consulta: 27 agost 2020].
# Turó de Boixadors

El Turó de Boixadors és una muntanya de 847 metres que es troba al municipi de Sant Pere Sallavinera, a la comarca catalana de l'Anoia. Està coronada pel Castell de Boixadors. És el cim més alt de l'Alta Segarra.
Al cim hi ha un vèrtex geodèsic amb la referència 275108001 de l'ICC.
Aquest cim està inclòs al llistat dels 100 cims de la FEEC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].

## Vegeu també

* Pi de l'Àguila
# Tuija Hyyrynen

Tuija Annika Hyyrynen (Hèlsinki, 10 de març de 1988) és una futbolista finlandesa que juga com a defensa del club Juventus de la Sèrie A i a la selecció de Finlàndia.
En categories inferiors, Hyyrynen va jugar amb el Helsingin Jalkapalloklubi (2005-2009) i l'Åland United (2010) i el 2011 es va incorporar a l'Umeå IK al Damallsvenskan de Suècia, equip amb el qual va jugar 89 partits de lliga fins al 2016. El 2010 va jugar als Estats Units amb el Florida State Seminoles i el Pali Blues. Va fitxar per la Juventus el 2017.
Hyyrynen va participar al Campionat d'Europa de Futbol sub-19 femení de l'any 2005, amb la selecció finlandesa, i l'any següent va prendre part a la Copa del Món Femenina en categoria sub-20. El 26 de setembre de 2007, Hyyrynen es va convertir en internacional jugant el seu primer partit amb la selecció de futbol femení de Finlàndia, jugant contra Escòcia. Des d'aleshores, ha estat membre de la selecció femenina de futbol de Finlàndia, amb la qual va arribar en dues ocasions a les fases finals de la Copa del Món Femenina, el 2009 i el 2013.

## Palmarès

HJK
* Naisten Liiga : 2005
* Copa Naisten Suomen : 2006, 2007, 2008
Juventus
* Sèrie A: 2017–18, 2018–19, 2019–20, 2020–21, 2021–22
* Copa d'Itàlia : 2018–19, it
* Supercopa Italiana : 2019, 2020–21, 2021–22

## Referències

* ↑ «Tuija Annika Hyyrynen :: Juventus» (en castellà). [Consulta: 12 juliol 2022].
* 1 2 «Profile». soccerway. [Consulta: 14 octubre 2016].
* ↑ «Finlandia - T. Hyyrynen - Perfil con noticias, estadísticas de carrera e historia - Soccerway». [Consulta: 12 juliol 2022].
* ↑ «Juventus värvar finländskt – Tuija Hyyrynen förstärker liganykomlingen» (en finnish). svenska.yle.fi, 02-08-2017.
* ↑ «Tuija Hyyrynen» (en finès), 01-04-2022. [Consulta: 12 juliol 2022].
* ↑ «Tuija Hyyrynen» (en finnish). Football Association of Finland. Arxivat de l'original el 12 de juliol 2022. [Consulta: 6 juny 2013].
* ↑ «Jeglertz turns to youth for Finland». Uefa.com. UEFA, 28-06-2013. [Consulta: 20 juliol 2013].

## Enllaços externs

* Tuija Hyyrynen at SvFF (in Swedish) (archived)
* Player's profile at Football Association of Finland Arxivat 2019-04-07 a Wayback Machine. (in Finnish)
# Trstín

Trstín és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1256.
# Trstice

Trstice és un poble i municipi d'Eslovàquia que es troba a la regió de Trnava, a l'oest del país. El 2023 tenia 3.857 habitants.

## Història

La primera menció escrita de la vila es remunta al 1608.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «História obce» (en eslovac). Ajuntament de Trstice. [Consulta: 23 juny 2024].
# Twabir

Els twabir són un petita tribu abans zenaga (tributària) de la regió d'Adrar a Mauritània. Són ramaders i al segle xix estaven sota dependència dels kunta de Wadan però progressivament van passar al domini de l'emirat d'Adrar a l'emir del qual pagaven un impost (hurma) consistent en un camell lleter a l'any, si bé sense abandonar del tot la dependència dels kunta.
A l'arribada dels francesos el 1909 el cap dels kunta de Wadan era Sidi Ould Sidati, que era molt influent i s'oposava a l'emir Sidi Ahmed. L'emir va aconseguir al cap d'un temps (1914) la separació dels Twabir dels Kunta i de les altres tribus zawaya a les que havien demanat protecció a l'arribada dels francesos (Idawaeli, Laqlal, Ahel Seyh Muhammed Vadel) i foren constituïts en fracció autònoma i el 1916 amb l'arrest de Sidi Ould Sidati, li va deixar el camp lliure sobre els Tawbir; durant l'exili de l'emir a Saint Louis del Senegal (1918-1920) es van tornar a acostar als kunta, però a la tornada l'emir s'hi va tornar a acostar. Quan l'emir va insistir en l'augment de l'hurma els tawbir s'hi van oposar però el comandant del cercle va donar injustament la raó a l'emir (1928) i la decisió fou confirmada pel governador; el 1930 l'emir va reclamar un augment de 22 camells a 55 (de fet es pagava en diners) i li fou denegada; el 1931 va insistir en la seva demanada i la negativa es diu que va influir en la seva revolta contra França el 1932.

## Bibliografia

* Pierre Bonte, L'émirat de l'Adrar
# Twain (desambiguació)

«Twain» té aquests significats:
# Uhorská Ves

Uhorská Ves és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1230.
# Unicaja Banco

Unicaja és una entitat financera espanyola, amb seu a Màlaga fundat el 2011 pel Monte de Piedad i Caixa d'Estalvis de Ronda, Cadis, Almeria, Màlaga, Antequera i Jaén (Unicaja) per a realitzar de manera indirecta l'exercici de la seva activitat financera.
A 31 de març de 2022, els actius d'Unicaja eren de 110.623 milions d'euros, sent la 6a entitat financera espanyola per volum. Aquesta mateixa data comptava amb 1.237 oficines i 8.799 empleats.
Cotitza en la Borsa de Madrid (UNI) i forma part de l'índex IBEX 35. El seu pes a l'Ibex era del 0,46% l'agost de 2024.

## Referències

* ↑ «Unicaja firma la escritura y hace efectiva la creación de un banco para el ejercicio indirecto de su actividad». Europa Press, 01-12-2011 [Consulta: 4 gener 2012].
* ↑ «Nace Unicaja Banco a la espera de la fusión con Caja España-Duero». La Opinión de Málaga [Consulta: 4 gener 2012].
* ↑ «Unicaja Banco Informe Financiero 1T 2022».
* ↑ Puig, Jaume. «Desxifrant el ball de xifres: com interpretar els resultats dels bancs?». Via Empresa, 04-08-2024. [Consulta: 13 agost 2024].
# Turó de la Torre (Castellnou de Bages)

El Turó de la Torre o de Castellnou (també conegut com a Turó de la Torre de Castellnou) és un cim de 623,6 metres a la comarca del Bages. Està situat en la carena divisòria d'aigües entre els rius Llobregat i Cardener, fronterera entre els municipis de Castellnou de Bages i Balsareny. Es tracta dels primers contraforts que, pel nord, tanquen el Pla de Bages. Dalt del cim hi ha les restes de la Torre del Castell de Castellnou.
Aquest cim està inclòs al llistat dels 100 cims de la FEEC. S'hi accedeix des del nucli de Castellnou tot seguint el camí del Sender de Gran Recorregut GR 179, aviat s'arriba a la carena principal i només cal seguir direcció nord.

## Referències

* ↑ «Turó de la Torre (Castellnou de Bages)». Gran Enciclopèdia Catalana. Barcelona: Grup Enciclopèdia Catalana.
* ↑ «Mapa topogràfic de l'ICGC». ICGC. [Consulta: 31 maig 2020].
* ↑ «100 cims de la FEEC. Fitxa del Turó de la Torre». Federació d'Entitats Excursionistes de Catalunya. [Consulta: 31 maig 2020].
# Tximnaïi

Tximnaïi (en rus: Чымнайи) és un poble de la república de Sakhà, a Rússia, que el 2014 tenia 515 habitants, pertany al districte d'Itik-Kiuiol.

## Referències

* ↑ Хохлачев В.. Заполярный Помпей.
# Unió neuromuscular

La unió neuromuscular és la sinapsi entre una motoneurona i una fibra muscular (que fa la funció de neurona postsinàptica).
Permet que la motoneurona transmeti un senyal a la fibra muscular, provocant la contracció muscular.
Els músculs necessiten innervació per funcionar, i fins i tot només per mantenir el to muscular, evitant l'atròfia. Al sistema neuromuscular, els nervis del sistema nerviós central i del sistema nerviós perifèric estan connectats i treballen conjuntament amb els músculs. La transmissió sinàptica a la unió neuromuscular comença quan un potencial d'acció arriba al terminal presinàptic d'una motoneurona, que activa els canals de calci dependents de voltatge per permetre que els ions de calci entrin a la neurona. Els ions de calci s'uneixen a les proteïnes del sensor (sinaptotagmina) a les vesícules sinàptiques, provocant la fusió de les vesícules amb la membrana cel·lular i la posterior alliberació de neurotransmissors de la neurona motora a la fenedura sinàptica. En els vertebrats, les motoneurones alliberen acetilcolina (ACh), un neurotransmissor de molècula petita, que es difon per la fenedura sinàptica i s'uneix als receptors nicotínics de l'acetilcolina (nAChR) a la membrana cel·lular de la fibra muscular (sarcolemma). Els nAChR són receptors ionòtrops, és a dir, serveixen com a canals iònics dependents de lligands. La unió de l'ACh al receptor pot despolaritzar la fibra muscular, provocant una cascada que finalment en resulta la contracció muscular.
Les malalties de la unió neuromuscular poden ser d'origen genètic o autoimmunitari. Els trastorns genètics, com ara la síndrome miastènica congènita, poden sorgir de proteïnes estructurals mutades que formen part de la unió neuromuscular, mentre que les malalties autoimmunitàries, com la miastènia gravis, es produeixen quan es produeixen anticossos contra els receptors nicotínics de l'acetilcolina al sarcolema.

## Referències

* ↑ Silván, Cinta Martos. «Unión neuromuscular: partes, funciones y patologías» (en castellà), 07-04-2020. [Consulta: 24 agost 2021].
* ↑ Rygiel, K «The ageing neuromuscular system and sarcopenia: a mitochondrial perspective.». J. Physiol., 594, 16, 01-08-2016, pàg. 4499–4512. DOI: 10.1113/JP271212. PMC: 4983621. PMID: 26921061.
# Tíamis

El Tíamis (en grec Θύαμις) - també conegut amb el nom de Kalamas - és un riu de Grècia, de la regió de l'Epir. Neix al nord de la Unitat perifèrica de Ioànnina i desemboca a la mar Jònica, a l'estret de Corfú.

## Referències

* ↑ «Tíamis». Gran Enciclopèdia Catalana. Barcelona: Grup Enciclopèdia Catalana.
# Valentine (Nebraska)

Valentine és l'única ciutat i seu del Comtat de Cherry a l'estat de Nebraska dels Estats Units d'Amèrica.

## Demografia

Segons el Cens dels Estats Units del 2000 Valentine tenia 2.820 habitants., 1.209 habitatges, i 733 famílies. La densitat de població era de 541,7 habitants per km².
Dels 1.209 habitatges en un 28,6% hi vivien nens de menys de 18 anys, en un 47,8% hi vivien parelles casades, en un 9,9% dones solteres, i en un 39,3% no eren unitats familiars. En el 36,1% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,95.
Per edats la població es repartia de la següent manera: un 26% tenia menys de 18 anys, un 6,7% entre 18 i 24, un 24% entre 25 i 44, un 21,8% de 45 a 60 i un 21,6% 65 anys o més.
L'edat mediana era de 40 anys. Per cada 100 dones de 18 o més anys hi havia 80,8 homes.
La renda mediana per habitatge era de 27.359 $ i la renda mediana per família de 39.138 $. Els homes tenien una renda mediana de 26.549 $ mentre que les dones 18.285 $. La renda per capita de la població era de 16.101 $. Aproximadament el 8,3% de les famílies i el 10,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valentine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Valentine». American Fact Finder. Oficina del Cens dels Estats Units, 12-01-2010.
# Urtijëi

Urtijëi (alemany St. Ulrich, italià Ortisei) és un municipi italià, dins de la província autònoma del Tirol del Sud. És un dels municipis de la vall Gherdëina (Ladínia), situat a 1.236 metres sobre el nivell del mar. L'any 2007 tenia 4.579 habitants. Limita amb els municipis de Kastelruth, Villnöß, Lajen i Santa Cristina Gherdëina.

## Situació lingüística

| Pertinença lingüística (cens 2001) | 12,13% alemany |
| Pertinença lingüística (cens 2001) | 5,55% italià |
| Pertinença lingüística (cens 2001) | 82,32% ladí |

## Administració

Llista d'alcaldes :
| Període | Identitat | Partit |
| 2004- | Ewald Norbert Leopold Moroder | SVP |

## Personatges il·lustres

* Giorgio Moroder (1940), productor discogràfic i compositor
* Ludwig Moroder (1879 - 1953), escultor
* Josef Moroder-Lusenberg (1846, 1939), pintor
* Ernesto Prinoth (1923-1981), pilot

## Referències

* ↑ «Ortisei in Val Gardena (Italy)» (en anglès). val-gardena.com. [Consulta: 5 maig 2018].
# Vell savi

El vell savi és una figura arquetípica que apareix a la mitologia i la literatura com un personatge d'edat que acumula gran coneixement i guia l'heroi en les seves aventures, sigui sota la forma de consells o amb revelacions de secrets i informació. El vell savi acostuma a viure retirat del món o acompanya el protagonista en un segon pla, no participa directament en l'aventura. Respon a un arquetip tradicional en la filosofia de Carl Gustav Jung, que equival al pare-mentor que guia. Exemples en podrien ser Merlí en les novel·les artúriques o Panoràmix als còmics d'Astèrix. El vell savi als relats medievals i fantàstics és un mag o persona que accedeix al coneixement ocult i esotèric.